***-Prijedlog-***

Na temelju članka 57. stavak 4. Zakona o porezu na dohodak („Narodne novine“, broj 115/16, 106/18, [121/19](https://www.zakon.hr/cms.htm?id=42193), [32/20](https://www.zakon.hr/cms.htm?id=43421), [138/20](https://www.zakon.hr/cms.htm?id=46522), [151/22](https://www.zakon.hr/cms.htm?id=55111), [114/23](https://www.zakon.hr/cms.htm?id=58270) i 152/24) i članka 32. Statuta Općine Punat („Službene novine Primorsko-goranske županije“, broj 36/22), Općinsko vijeće Općine Punat, odnosno Povjerenik Vlade Republike Hrvatske za obavljanje poslova iz nadležnosti Općinskog vijeća Općine Punat, donosi

**ODLUKU**

**o visini paušalnog poreza na dohodak za djelatnosti iznajmljivanja**

**i smještaja u turizmu**

**Članak 1.**

Ovom Odlukom određuje se visina paušalnog poreza na dohodak po krevetu odnosno po smještajnoj jedinici u kampu odnosno smještajnoj jedinici u objektu za robinzonski smještaj poreznom obvezniku koji ostvaruje dohodak od iznajmljivanja kuća, stanova, soba i postelja te objekata za robinzonski smještaj putnicima i turistima i organiziranja kampova na području Općine Punat.

**Članak 2.**

Visina paušalnog poreza po krevetu utvrđuje se u iznosu od 100,00 eura.

**Članak 3.**

Visina paušalnog poreza po smještajnoj jedinici u kampu odnosno smještajnoj jedinici u objektu za robinzonski smještaj utvrđuje se u iznosu od 125,00 eura.

**Članak 4.**

Stupanjem na snagu ove Odluke prestaje važiti Odluka o visini paušalnog poreza za djelatnosti iznajmljivanja i smještaja u turizmu (“Službene novine Primorsko-goranske županije“, broj 44/23).

**Članak 5.**

Ova Odluka stupa na snagu osmi dan od dana objave u “Službenim novinama Primorsko-goranske županije“.

POVJERENIK VLADE REPUBLIKE HRVATSKE

za obavljanje poslova iz nadležnosti

Općinskog vijeća Općine Punat